এতে বলা হয়, মধ্য আমেরিকার এ দেশটির সঙ্গে আরব লীগ ২০১৩ সালে যে সহযোগিতা চুক্তি সই করেছিল তা বাতিল করা হলো। আমেরিকার পদাঙ্ক অনুসরণ করে গুয়েতেমালা সরকার গত ১৬ মে বুধবার নিজের দূতাবাস তেল আবিব থেকে বায়তুল মুকাদ্দাসে স্থানান্তর করে। এর আগে গোটা বিশ্বের বিরোধিতা উপেক্ষা করে মার্কিন সরকার গত ১৪ মে জেরুজালেম খ্যাত নগরী বায়তুল মুকাদ্দাসে নিজের দূতাবাস উদ্বোধন করে। ফিলিস্তিনি জাতিসহ বিশ্বের প্রায় সব দেশ ওয়াশিংটনের এ পদক্ষেপের তীব্র নিন্দা জানায়। মার্কিন দূতাবাস স্থানান্তরের দিন অবরুদ্ধ গাজা উপত্যকায় ইহুদিবাদী ইসরাইলি সেনারা নির্বিচারে গুলি চালিয়ে অন্তত ৬০ ফিলিস্তিনিকে হত্যা করে। ওইদিনের পাশবিক হামলায় আহত হন আরো ৩,০০০ ফিলিস্তিনি নাগরিক।